cyanic-selkie/wikianc huggingface dataset:
Jackie Evancho
Songs from the Silver Screen
Evanchon kiertue albumin myynnin edistämiseksi alkoi ensimmäisellä soolokonsertilla elokuussa 2012 Japanissa, jossa hän esitti lauluja albumiltaan Tokyo Philharmonic Orchestran kanssa. Kiertue jatkui Yhdysvalloissa, jossa hän esiintyi The Chamber Orchestra of Philadelphian kanssa. Kiertueen ensimmäiseen osuuteen kuului konsertit kahdessakymmenessä neljässä pohjoisamerikkalaisessa kaupungissa syyskuusta 2012 toukokuuhun 2013 ja osuus päättyi Lewinstoniin New Yorkissa kesäkuussa 2013. Evancho esiintyi myös useassa televisioshowssa NBC:llä, ABC:llä, CBS:llä, Fox:illa ja CNN:llä marraskuussa 2012, jolloin hän lauloi albumin lauluja ja häntä haastateltiin. Evancho palasi kiertueelle lokakuussa 2013 ja esiintyi vielä noin kahdessatoista kaupungissa. Vuoden 2014 tammikuussa hän konsertoi vielä kolmessa kaupungissa, Miamissa ja Melbournessa Floridassa, sekä Phoenixissa Arizonassa. Albumi nousi seitsemänneksi Billboard 200 -listalla, ensimmäiseksi klassisten albumien listalla ja 22. sijalle kanadalaisten albumien listalla. Albumin nousu teki 12-vuotiaasta toisen artistin, joka koskaan on "kasannut kolme kymmenen parhaan joukkoon (the Billboard 200:lla) noussutta albumia näin nuorella iällä."
Muut musiikkiesiintymiset ja osallistuminen hyväntekeväisyyteen
Evancho lauloi Yhdysvaltojen kansallishymnin useissa tilaisuuksissa vuosina 2009 ja 2010, mm. syyskuun 2009 Unitedin lennon 93 uhrien muistotilaisuudessa, Pittsburgh Pirates -baseballjoukkueen 2010 kotipelin avauksessa ja 1. tammikuuta 2011 the NHL Winter Classic'issa Heinz Fieldillä Pittsburghissa. Tammikuussa 2011 hän esiintyi Beverly Hills Chefs for Seals -tapahtumassa, jonka tarkoituksena oli tukea toimia Kanadan vuotuisen hylkeenmetsästyksen lopettamiseksi. Tapahtumaa sponsoroi the Human Society of the United States, jonka hyväksi Evancho toimii Mission: Humane -lähettiläänä hankkeessa, jonka tarkoituksena on rohkaista lapsia auttamaan eläinten suojelussa. Helmikuussa 2011 hän esiintyi Houstonissa Texasissa ensimmäisessä täysipitkässä konsertissa pääesiintyjänä The Houston Chamber Choirin kanssa. 12. maaliskuuta 2011 hän lauloi Festival of Arts Boca -festivaalissa Metropolitan-oopperan nuorten tähtien kanssa. Evancho lauloi 24. maaliskuuta 2012 Phoenixissa Arizonassa Muhammad Alin "Celebrity Fight Night" - Parkinson sairaiden puolesta pidetyssä hyväntekeväisyystapahtumassa. Hän lauloi myös johdannon "Somewhere Over the Rainbow" -kappaleeseen Oprahin jäähyväiserikoislähetyksessä 25. toukokuuta 2011. 4. heinäkuuta 2011 hän esiintyi vierailevana artistina Britain's Got Talentin kauden finaalissa. 14. syyskuusta 2011 kesäkiertueen jälkeen, hän palasi America's Got Talentiin vierailevana artistina ja esitti kuudennen kauden finaalissa "Nessun dorma". Evancho äänitti Tony Bennett'in kanssa duettona laulun "When You Wish upon a Star", joka on bonuskappaleena Duets II-albumin deluxe-versiossa ja hänen ääntään on käytetty Bennettin Hyvää syntymäpäivää -tribuutissa osana vuoden 2011 Targetin mainoskampanjaa. Hän lauloi myös "Pie Jesu"-albumissa Hit Man Returns: David Foster & Friends (2011). Albumi äänitettiin konsertissa Las Vegasissa lokakuussa 2010 ja PBS televisioi konsertin, myös Evanchon "Pie Jesu" ja "O Mio Babbino Caro" -esitykset maaliskuun alusta 2011. Hänen levytyksensä "Silent Night" on otettu mukaan Sonyn vuoden 2011 albumiin 30 Stars of Cristmas. Evancho lauloi kahdessa David Foster & Friends -konsertissa 19.-20. lokakuuta 2011 Tokiossa, jossa hän esiintyi myös useassa Japanin television haastattelussa.
11. tammikuuta 2012 hän palasi Japaniin osallistuakseen vastikään uudelleen aukaistun Bunkamura Orchard Concert Hallin ohjelmaan Music meets Symphony ja omaan Dream With Me  -konserttiinsa 13. tammikuuta 2012 Tokyo Philharmonic Orchestra'n kanssa. Oleskelunsa aikana hän lauloi Japanin keisariperheelle. 2. helmikuuta 2012 Evancho lauloi Rukousaamiaisen tilaisuudessa presidentti Obamalle, kongressin johtajille sekä kansainvälisille johtajille. 30. maaliskuuta Evancho esiintyi "Dancing with the Stars" -ohjelmassa. Hän lauloi "Ave Maria" ja Dark Waltz" kahden tanssijatiimin taustaksi. 14. toukokuuta 2012 hän esiintyi vierailevana tähtenä Canada's Got Talentin kauden finaalissa 20. heinäkuuta hän lauloi Venäjällä the St. Peterburg International Economic Forumin avajaisseremonioissa. Palatsiaukiolla pidetyssä ulkoilmakonsertissa, nimeltään " Bouquet of Opera", esiintyivät myös Dmitry Hvorostovsky ja Sumi Jo. 4. elokuuta 2012 Evancho lauloi vuotuisessa So The World May Hear Gala'ssa, joka pidettiin Starkey Hearing Foundationin hyväksi, joka toimittaa kuulolaitteita tarvitseville Yhdysvalloissa ja muissakin maissa. 18. elokuuta 2012 hän lauloi Hiroshimassa, Japanissa Peace for World -konsertissa Cristopher Crossin ja muiden esiintyjien kanssa. 31. elokuuta 2012 Evancho esiintyi Tony Bennettin kanssa Ironstone Amphitheatressa Murphyssa Kaliforniassa, jossa häntä säesti Stockton Symphonyn jäsenet ja johti hänen vakituinen kiertuekapellimestarinsa John Mario Di Costanzo. 24. lokakuuta hän esiintyi Dallas Symphony Orchestran kanssa osana Klyde Warren Parkin avajaisjuhlintaa Dallasissa, Teksasissa. Syksyllä 2012 Evancho ryhtyi WhyHungerin, philosophy.comin ja Sephoran kanssa yhdessä tarjoamaan myytäväksi kylpytuotetta, "to belive", jonka innoituksena on ollut hänen laulunsa "To Belive":n sanoitus. Tuotteen koko nettotuotto ohjataan tukemaan WhyHungerin ponnistuksia nälän lopettamiseksi maailmasta.
Evancho osallistui yli kahdensadan Cirque du Soleilin esiintyjän ja muun henkilön kanssa Bellagiossa, Las Vegasissa 22. maaliskuuta 2013 pidettyyn "One Drop on World Water Day" -tapahtumaan. Evanchon vesi- ja ilmaesitykset menivät One Drop Foundationin maailmanlaajuisen puhtaan veden- ja koulutusohjelmien hyväksi. Robin Leach kirjoitti: "12-vuotias supertähtilaulaja Jackie [Evancho] varasti illan laulullaan "Bridge Over Troubled Water", jonka hän lauloi seisten yksin, taustan pianistia lukuun ottamatta, paljain jaloin vedessä valtavalla näyttämöllä. Hän hallitsi myös fantastista finaalia lentämällä kuin enkeli sisään valjaiden varassa teatterin katosta. 20. maaliskuuta 2013 hän lauloi konsertissa Taiwanissa José Carrerasin kanssa. Hän esiintyi 31. maaliskuuta 2013 Toni Bennettin kanssa toisessa konsertissa Alpharettassa, Georgiassa, säestäjänä Atlanta Symphony Orchestra. Bennett sanoi Evanchon kanssa esiintymisestä: " Hän on vain niin ihmeellinen...oma reaktioni on, että kuinka hitossa pysyn mukana hänen esiintymisessään?" 4. heinäkuuta 2013 Evancho oli pääesiintyjänä televisioidussa, vuotuisessa A Capitol Fourth -show’ssa, jossa hän esitti kansallishymnin ja "Can You Feel the Love Tonight" Songs from the Silver Screen -albumiltaan. Evancho oli pääesiintyjänä hyväntekeväisyyskonsertissa, Jackie Evancho and Friends: We are Hope, joka pidettiin 9. marraskuuta LDS Conference Centerissä Salt Lake Cityssä. Konsertin tarkoituksena oli tukea Muzart World Foundationin ohjelmia, joilla tuetaan musiikin ja kuvataiteiden opetusta Yhdysvaltojen valtion ylläpitämissä kouluissa. 28. marraskuuta 2013, kiitospäivänä, hän lauloi kansallishymnin Green Bay Packersien ja Detroit Lionsien jalkapallo-ottelussa ja se televisioitiin Foxilla. 5. joulukuuta 2013 hän esiintyi Carnegie Hallissa vanhan mentorinsa, Tim Janisin, ja James Galwayn kanssa jouluaiheisessa hyväntekeväisyyskonsertissa.
Näytteleminen ja mallina toimiminen
Evanchon varhaisin kokemus näyttelemisestä teatterissa on peräisin Pittsburgh Musical Theaterin High School Musical -esityksestä 2007 sekä musikaaliversioista A Christmas Carrol ja Little Red Riding Hood, joissa hän esitti pääosia. Hän esiintyi myös avustajana pikkuosassa elokuvassa She's Out of My League vuonna 2010. Hänen ensimmäinen rooliesiintymisensä televisiossa oli 2011 Disney Cannelin Wizards of Waverly Place -sarjan jaksossa "Back to Max", jossa hän lauloi "America the Beautiful" päästäkseen koulun jälki-istunnosta. Evancho esiintyi kokoillan elokuvassa The Company You Keep, poliittisessa trillerissä, jonka ensi-ilta oli filmifestivaaleilla 2012. Elokuvaa esitettiin ensin ulkomaisessa levityksessä ja sen Yhdysvaltojen rajoitettu levitys alkoi 5. maaliskuuta 2013. Hän esitti elokuvassa Isabelia, 11-vuotiasta leskeksi jääneen asianajajan tytärtä. Pakoilevaa asianajajaa, Jim Grantia, esitti Robert Redford, joka myös ohjasi elokuvan. Kun Grantin todellinen identiteetti entisenä Weather Underground militanttina paljastuu, hän joutuu FBI:n ja kunnianhimoisen journalistin, Shia La Beoufin, jahtaamaksi ympäri Yhdysvaltoja. Grantin täytyy puhdistaa maineensa voidakseen elää taas yhdessä Isabelin kanssa. Jon Weisman kirjoitti, että Evancho "on enemmän kuin laulava ihmelapsi esittäessään totisena ja herttaisena Robert Redfordin esittämän hahmon tytärtä." Redford kiinnitti Evanchon rooliin vain muutamia päiviä ennen kuvausten aloittamista. Evancho sanoi vuonna 2012: "En usko, että haluan näytellä päätoimisesti. Luulen, että saattaisin pitää johonkin Disney-esitykseen osallistumisesta tai jonkin elokuvan tekemisestä silloin tällöin, mutta niin että minulle kuitenkin jäisi tarpeeksi aikaa laulaa ja levyttää, mutta siinäpä se olisikin." Evancho toimi mallina GUESS Kidsin syksyn 2012 mainoskampanjassa ja hän on esiintynyt silloin tällöin muidenkin tuotteiden mainoksissa.
Varhaisemmat arvostelut
Evanchon esitettyä "Ave Marian" America's Got Talentissa Piers Morgan sanoi: " En ole koskaan nähnyt esitystä tässä tai Britannian kilpailussa tai missään muussakaan kykyjenetsintäkilpailussa maailmassa, jossa olisi enemmän potentiaalia kuin Jackie Evancholla. Tämä oli täydellisyyttä. Täydellisyyttä! Christopher Hahn, Pittsburghin oopperan pääjohtaja, kommentoi Evanchon " O mio babbino caro" -esitystä AGT:ssä: "On hyvin epätavallista, että nuorella lapsella on ääni, joka kuulostaa noin täyteläiselle ja kehittyneelle. "" On hyvin epätavallista kuulla nuorta tyttöä, jolla on äänessä tuon tasoista lämpöä ja täyteläisyyttä." Hahn ylisti erityisesti Evanchon fraseerausta. Säveltäjä Tim Janis kommentoi vuonna 2010, että Evancho "muokkaa valitsemastaan klassisesta kappaleesta omanlaisensa ja helposti lähestyttävän...Hänen äänensä on puhdas ja luonnollinen, siinä ei ole puutteita. Ihmisten kertovat voivansa aavistaa hänen piilevät kykynsä, mutta ei, ne ovat jo nyt esillä." Kriitikko Tim Page oli erimieltä ja kirjoitti Evanchon AGT:n " ''O mio babbino caro" -esityksestä, että Evancholla "on monen vuoden työ edessään, ennen kuin hänestä tulee minkäänlainen muusikko." Claudia Benack, Carnegie Mellon Universityn musiikkiiteatterin apulaisprofessori, sanoi, että Evancholla "on epätavallisen aikuismainen ote esittämiinsä kappaleisiin... Hän kohdistaa laulamisensa säkeen ydinkohtaan ja etääntyy siitä sitten taas, vaistonvaraisesti... Joskus hän hengittää sisään kohdassa, jossa aikuinen ei niin tekisi, mutta tämä johtuu hänen nuoresta iästään ja pienestä koostaan... Hän laulaa terveellä äänellä." Tohtori Clark Rosen, University of Pittsburghin äänikeskuksen johtajan mielestä, Evanchon lahjakkuus on peräisin hänen aivojensa kyvystä koordinoida kehon toimintaa laulamisessa: " Vain hyvin harvat ihmiset ovat riittävuän lahjakkaita luonnostaan tai opiskelunkaan jälkeen tuottamaan tällaista ääntä kuultavaksemme."
Vuodesta 2011
Evanchon konsertin arvostelussa Pittsburghin oopperan kanssa 2011 todettiin, että "hämmästyttävintä oli...hänen musikaalisuutensa...hänen keskittymisensä fraseeraukseen ja hänen musiikkikappaleiden tunteiden ymmärryksensä". Arvostelu ylisti myös "hänen kuuluvaa rintaääntään [ ja ] hänen pää-ääntään, joka yltää puhtaasti korkeimpaankin rekisteriin" ja Janisia myötäillen: "Se, että häntä epäillään on epäreilua...Niin, konsertti osoitti, että Jackie on nuori tyttö, jonka taiteellisuutta tulee arvostaa nyt ilman kiistelyä siitä, mitä hänen tulevaisuuteensa mahtaakaan kuulua." Anthony Walker, Pittsburghin oopperan johtaja, sanoi: "hänellä on hyvin vilpitön tapa laulaa...Hänen äänensä viehättävä laatu sopii siihen. Laulaminen on hyvin yksinkertaista, mutta se tulee sydämestä. Vain harvoin voi kuulla näin nuorta, jolla on näin kaunis ääni." Nakesa Mumbi Moody, joka kirjoittaa Associated Pressille ja ABC Newsille, kommentoi, että vaikka "Jackien äänessä on nuoruuden leima, se ei kuitenkaan ole lapsenomainen: se on sopraanoääni, joka vaeltelee näppärästi musiikin sävelasteikoilla." NBR:n Bob Boilen kirjoitti: "En yksinkertaisesti uskonut silmiäni ja korviani. Ensimmäisellä kerralla on melkeinpä epäuskottavaa nähdä Jackie Evanchon laulavan." Boilenin mielestä hänen äänensä oli " enemmän kuin kaunis" kun hän esiintyi "typertyneelle yleisölle NBR Music Officessa. Hän on ilmi selvästi onnellinen tyttö, jolla on hämmästyttävä musikaalinen lahjakkuus." Sun Valleyn konsertin arvostelussa todettiin, että "Evancho toimitti [yleisölleen] puhtaita, riemukkaita ja vilpittömiä säveliä."
The Los Angeles Times kommentoi heinäkuussa 2012 arvostelussaan Dream With Mestä, että "hänen äänensä on kypsynyt paljon kymmenen kuukauden aikana. Mikä saa meidät uskomaan hänen selviytyvän matkastaan lapsitähdestä aikuiseksi esiintyjäksi, on hänen mahtavan tarkka sävelkorvansa, hänen luontainen kykynsä muotoilla fraseeraustaan ja hänen esiintymisensä helppous. Tämä tekee hänen kuuntelemisestaan ilon. Kuitenkin koska hän on vielä lapsi ja me tunnemme myös myötätuntoa oppijaa kohtaan, emme ole huomaavinamme Brightman- käsiä." Arvostelussaan vuoden 2011 Pittsburghin oopperan konsertista The Pittsburgh Tribune-Reviw sanoi hänen äänensä olevan " kauniisti vireessä ja hyvin kantava...Evanchon äänentuoton vilpittömyys oli liikuttavaa." The New York Timesin kriitikko kirjoitti vuoden 2011 Avery Fisher Hallin konsertista: "konsertin ensimmäisellä puoliskolla neiti Evancho perääntyi usein, mutta illan loppua kohden hän löysi tarkoituksensa ja esitti "A Time for US":n ponnekkaasti ja päätti Sarah McLachlanin "Agel":n oikealta tuntuvaan kaipaukseen." The Wall Street Journal kutsui Evanchon 2011 esitystä "Angel" -laulusta Tonight Show’ssa "liikuttavaksi".
San Francisco Chroniclen arvostelu vuoden 2012 konsertista kutsui hänen laulamistaan "vaikuttavaksi tapahtumaksi ja Evanchon tekninen tarkkuus ja valtaisa ala saavat sen vaikuttamaan vielä vähemmän onnenkantamoiselta. Tyttö osaa laulaa." Toisaalta, "jokainen setti kuulosti samalta". Toinen kriitikko kirjoitti, että Evancho "toi esiin kuuluisaa luontevuuttaan ja yhdistämiskykyään, mutta myös taakan olla lapsisopraano, todellinen ilmiö. Ihmiset ovat valmiita maksamaan paljonkin hänen näkemisestään ja orkesterit jonottavat saadakseen hänet näyttämölleen. Mutta ihmiset miettivät kuitenkin, ymmärretäänkö hänen parastaan elämässä; pitäisikö hänen olla kotonaan...syömässä jäätelöä pikemminkin kuin Denverissä. ...Ja kuitenkin kuulijat nousevat yhä uudelleen ylös osoittamaan seisaaltaan suosiotaan, niin kuin hän toivookin." Naples Daily Newsin arvostelussa sanottiin: "Hänen luontevuutensa. Hänen kontrollikykynsä. Hänen alansa. ...Hänen äänensä ja hänen esiintymisensä käyttivät loppuun kaikki sanakirjan superlatiivit."
Vuonna 2013 eräs kriitikko kirjoitti: "Hänen puhtaat ja hyvin muodostetut vokaaliäänteensä koskettivat jokaisen sydäntä konsertissa. Joka vuosi hänen äänensä näyttää kehittyvän paremmaksi ja paremmaksi." The Atlanta Journal-Constitutionin arvostelija kutsui Evanchoa "kunnioitusta herättäväksi lahjakkuudeksi" ja "teknisesti virheettömäksi", "Evancholla on enkelin ääni." The Buffalo Newsin toimittaja kirjoitti: "tämän kypsän äänen sävyssä, joka lähtee tästä lapsesta, on liikuttavuutta. Hänen korkeat sävelensä ovat ilo."
John Baldacci
John Elias Baldacci (s. 30. tammikuuta 1955 Bangor, Maine, Yhdysvallat) on yhdysvaltalainen demokraattipuolueen poliitikko. Hän toimi Mainen osavaltion kuvernöörinä vuodesta 2003 vuoteen 2011 asti. Sitä ennen hän oli toiminut Yhdysvaltain edustajainhuoneen jäsenenä vuosina 1995–2003.
Maarit Kaimio
Maarit Kaimio (o.s. Vuorenjuuri, s. 19. huhtikuuta 1941 Helsinki) on suomalainen antiikintutkija (filologi). Papyrologiaan ja kreikkalaiseen draamaan erikoistunut Kaimio oli Helsingin yliopiston Kreikan kielen ja kirjallisuuden professori 1976–2004. Hän toimi varadekaanina 1992–1994, 1995–1997 ja 2001–2003 ja oli klassillisen filologian laitoksen esimies 1992–2001.
Helsingin yliopiston kreikantutkijat ovat laajalti perehtyneet papyrustekstien tulkitsemiseen. Siihen vaikutti 1900-luvulla ratkaisevasti professori Henrik Zilliacus, joka onnistui saamaan Suomeen edustavan kokoelman Egyptin Oksyrhynkhoksesta löytyneitä papyruksia. Myös Kaimio perehtyi papyrusten tulkintaan.
Antiikin Kreikan draamaa Kaimio on tutkinut toisaalta kirjallisuuden ja kielen näkökulmasta sekä toisaalta teatteriesityksenä. Hän on suomentanut useita kreikkalaisia tragedioita ja rakkausromaaneita sekä osallistunut myös raamatunkäännöstyöhön.
Kaimion puoliso on etruskologi Jorma Kaimio. He asuvat Rantasalmella vanhassa pappilassa.
Globuliini
Globuliinit on ryhmä valkuaisaineita eli proteiineja, jotka eivät liukene puhtaaseen veteen, mutta liukenevat laimeisiin suolaliuoksiin. Globuliinit on yksi vanhentuneista, proteiinien luokitteluun tarkoitetuista ryhmistä.
Globuliinit ovat tärkeitä muun muassa elimistön immuunireaktioissa ja hormonien sekä hivenaineiden kuljettajina.
Jumijärvi
Jumijärvi on Keski-Suomessa Jämsässä Lahnajoen lähellä sijaitseva järvi. Jämsän keskustasta on noin yhdeksäntoista kilometriä luoteeseen ja Tampereelta noin 85 kilometriä koilliseen.
Vesistösuhteet
Järvi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Jämsänjoen alueella (14.51), jonka Lahnajoen valuma-alueeseen (14.514) järvi kuuluu. Järven vedenpinnan korkeus on 103,1 metriä mpy. Jumijärven lounaisrannalle virtaa lännestä Karppijärveltä Karppioja, järven kaakkoiskulmasta lähtee Vataanjoki kohti Saaralammia, josta vedet kulkevat Lahnajokea pitkin Lahnajärveen.
Daniela Westerlund
Daniela Westerlund (s. 23. helmikuuta 1998) on suomalainen salibandyn pelaaja, joka on pelannut niin puolustajana kuin hyökkääjänäkin. Hän on pelannut Suomen naisten maajoukkueessa 22 ottelua. Niissä hän on tehnyt kolme maalia ja saanut kahdeksan syöttöpistettä. Hän saavutti MM-hopeaa vuonna 2021.
Westerlund on edustanut Naisten Salibandyliigassa Porvoon Salibandyseuraa kausina 2013–2015, nurmijärveläistä SB-Prota kausina 2015–2017 ja helsinkiläisseura EräViikinkejä kausina 2017–2020 ja uudelleen kaudesta 2021–2022 alkaen. Hän on saavuttanut yhden SM-hopean ja kaksi SM-pronssia. Westerlund pelasi kauden 2020–2021 Ruotsissa Nacka Wallenstam IBK:ssa.
Daniela Westerlundin isä Erkka Westerlund on tunnettu jääkiekkovalmentaja ja äiti Tarja Westerlund on voittanut tenniksessä Suomen-mestaruuksia.
Abraham Argillander
Abraham Argillander (28. syyskuuta 1722 Kuopio – 27. toukokuuta 1800 Mäntyharju) oli suomalainen kamarikirjuri ja lantasalpietaria tuottavien salpietarikeittämöiden päällikkö.
Elämäkerta
Abraham Argillanderin vanhemmat olivat Kuopion kirkkoherra Henrik Argillander (k. Kuopiossa 83-vuotiaana 14. syyskuuta 1756) ja Margareta Eliana (k. Kuopiossa 29. toukokuuta 1763). Abraham opiskeli Lappeenrannan triviaalikoulussa ja Porvoon lukiossa. 1740 hän meni opiskelemaan Turun Akatemiaan ja 1748 Uppsalan yliopistoon, jossa hän väitteli 16. joulukuuta 1749 typen ominaisuuksista ja alkuperästä.
Vuonna 1750 Argillander sai nimityksen Tukholman tykistökonttorin ylimääräiseksi kamarikirjuriksi. 1758 hänet nimitettiin Uudenmaan ja Hämeen läänin salpietarikeittämöiden päälliköksi, missä virassa hän toimi aina vuoteen 1795 saakka, jolloin erosi. Argillander kirjoitti ja julkaisi lukuisia artikkeleita ja kirjoja kuuromykkien opetuksen kehittämisestä, ja hän oli alan pioneeri Pohjoismaissa. Anders Sparrman julkaisi vuonna 1786 Argillanderin hänelle lähettämän tiedonannon kuhankeittäjän lisääntymiskäyttäytymisestä.
Argillander oli kahdesti naimisissa, ensin Iisalmen kirkkoherran tyttären Maria Helsingiuksen kanssa, toisen kerran Vehkalahden kappalaisen tyttären Margareta Maria Petrejuksen kanssa (vihitty Vehkalahdella 2. maaliskuuta 1770). Avioliitoista syntyi ainakin kaksi lasta, tyttäret Elisabeth ja Abrahammia Emerentia.
Argillander oli perehtynyt kuurojen opetukseen ja opetti vaimonsa kuuroa veljeä Wolfgang Helsingiusta. Hän kirjoitti kokemuksensa perusteella kuurojen opetuksesta kirjoituksen ”Försökt sätt at lära dumbar läsa och tala” ja lähetti sen vuonna 1762 Ruotsin kuninkaalliselle tiedeakatemialle. Se julkaistiin vuonna 1771 arkkiatri Nils Rosén von Rosensteinin lastentautien käsikirjassa. Suomen ensimmäiselle kuuromykkäin opettajalle Argillanderille pystytettiin vuonna 1923 muistokivi Mäntyharjulle.
Neodiapsida
Neodiapsida on sauropsidien kladi, joka on toinen kahdesta diapsidien alaryhmästä; toinen on sukupuuttoon kuollut Araeoscelidia.
Varhaiset permikauden neodiapsidit muistuttivat nykyisiä liskoja, mutta jotkin niistä alkoivat jo palata veteen (Claudiosaurus) ja liitämään (Weigeltisauridae). Ensimmäiset Sauria-kladin (Archosauromorpha ja Lepidosauromorpha) edustajat kehittyivät permikauden lopulla ennen joukkotuhoa.
Kladogrammi
Alla oleva kladogrammi M.S Leen (2013) mukaan kuvaa neodiapsidien sukulaisuussuhteita. Kladogrammista on jätetty pois Pantestudines, sillä sen sukulaissuhde muiden matelijoiden välillä on yhä kiistanalainen.
Nina Arbore
Tamara Nina Arbore (8. lokakuuta 1889 Bukarest – 7. maaliskuuta 1942 Bukarest) oli romanialainen taidemaalari. Hänet tunnetaan muraaleistaan. Hän oli Henri Matissen oppilas.
Bohrium
Bohrium kuuluu jaksollisen järjestelmän 7. ryhmän siirtymäalkuaineisiin ja kemialtaan muistuttaa sen yläpuolella olevaa reniumia. Bohriumin kemiallisia ominaisuuksia ei täysin tunneta. Sillä ei ole käyttöä perustutkimuksen ulkopuolella.
Historia
Ensimmäisenä jälkiä bohriumista havaitsi vuonna 1976 neuvostoliittolaisen Juri Oganesjanin ryhmä Dubnassa pommittamalla vismutti-isotooppia 204Bi raskailla kromiytimillä 54Cr.
Vuonna 1981, saksalainen tutkimusryhmä, jota johtivat Peter Armbruster ja Gottfried Münzenberg Darmstadtin GSI-instituutissa pommitti  vismutti-209 kohtiota kromi-54 ytimillä jolloin syntyi viisi atomia bohrium-262 isotooppia:
IUPAC:n ja IUPAP:in yhteinen Transfermium Working Group (TWG) tunnustivat virallisesti vuonna 1992 GSI-ryhmän alkuaineen löytäjiksi.
Nimestä on ollut kiistaa, mutta 1997 lähtien nimeksi on hyväksytty bohrium, joka on johdettu tanskalaisen fyysikon Niels Bohrin (1885–1962) nimestä.
Isotoopit
Bohriumin isotoopit hajoavat lähes yksinomaan alfahajoamisella ja joskun harvoin spontaanilla fissiolla. Teoreettisesti on laskettu eräiden isotooppien kykenevän β+-hajoamiseen, mutta tällaista ei ole kokeellisesti havaittu (merkintä β+ ? taulukossa). Taulukossa on kaikki tunnetut isotoopit, joiden olemassaolo ja puoliintumisaika on pystytty kokeellisesti varmentamaan (vuonna 2016):
Arttu Soininen
Arttu Soininen (s. 8. joulukuuta 1967) on aktiiviuransa päättänyt suomalainen kestävyysjuoksija. Hän edusti koko uransa ajan Espoon Tapioita ja hänen valmentajanaan toimi Juhani Markkanen. Ulkoratojen SM-kisoista Soininen saavutti hopeaa maratonilta vuonna 1990. Virallisissa kilpailuissa hän ei ole esiintynyt vuoden 2007 jälkeen.
Uudenvuodenpäivä
Uudenvuodenpäivä on juhlapäivä, jota vietetään 1. tammikuuta, vuoden ensimmäisenä vuorokautena. Päivää edeltää 31. joulukuuta vietettävä uudenvuodenaatto. Vuoden vaihtumisen sijoitti tammikuun alkuun Julius Caesar vuonna 46 eaa., sitä ennen roomalaiset olivat aloittaneet vuoden maaliskuusta.
Uudenvuodenlupaukset
Uuden vuoden alkaessa moni tekee uudenvuodenlupauksia, joilla pyritään muuttamaan omia tapoja paremmiksi tai asetetaan tavoitteita, kuten oman yleiskunnon parantaminen kuntoilun avulla.
Uudenvuodenpäivä kristinuskossa
Kristinuskossa uudenvuodenpäivä on keskiajalta lähtien kirkkovuoden merkkipäivänä Jeesuksen ympärileikkauksen ja nimenannon päivä. Katolisessa kirkossa päivä on nykyään kuitenkin omistettu Neitsyt Marialle.
Saunders-Roe SR.53
thumb|right|Saunders-Roe SR.53:n esittely vuoden 1957 Farnborough'n ilmailunäyttelyssä. Saunders-Roe SR.53 (Saro SR.53) oli brittiläinen, Saunders-Roen suunnittelema suihkuhävittäjän prototyyppi. Se ei koskaan valmistunut sarjatuotantoon asti, sillä vain 2 koneyksilöä valmistui. Koneen ensilento tapahtui 1957. Lyhyen kantaman yliäänikoneeksi tarkoitettu torjuntahävittäjä-tyyppi oli suunniteltu +2.0 Machin nopeuteen. Viper-suihkumoottori olisi siihen tarkoitukseen ollut selkeästi alitehoinen. Siksi koneeseen kaavailtiinkin apumoottorina toimivaa rakettimoottoria. Profiililtaan keskitasoisessa (siipitasot rungon keskikorkeudella) koneessa oli niin kutsuttu T-peräsin, jollaista käyttivät Fairey Delta 1, Gloster Javelin ja McDonnell F-101 Voodoo. Aseistuksena kaavailtiin sekä raketteja että ilmataisteluohjuksia. thumb|right|RAF:n käyttöön suunniteltu piirrosmallinnus Saro SR.53-konetyypistä.
Jaguarundi
Jaguarundi (Herpailurus yagouaroundi) on Etelä- ja Keski-Amerikassa tyypillisesti trooppisissa metsissä elävä keskikokoinen kissaeläin. Se on aktiivinen päivisin ja saalistaa maassa pesiviä lintuja, jyrsijöitä sekä muita pikkunisäkkäitä.
Etymologia
Sana jaguarundi on lähtöisin muinaistupin kielen sanasta yawaum'di.
Koko ja ulkonäkö
Jaguarundin alapuolelta joskus hieman vaaleampi turkki on muilta osin jokseenkin tasavärinen. Lajin tumman ruskeanharmaat ja punervanharmaat värimuodot, ovat yleisimpiä. Aikaisemmin värimuotoja pidettiin eri lajeina: harmaasta käytettiin nimitystä jaguarundi ja punertavasta nimitystä eyra. Jaguarundin pituus on noin 55–77 cm, josta hännän pituus noin 33–60 cm, ja paino noin 4,5–9 kiloa.
Levinneisyys
Jaguarundi esiintyy Amerikan trooppisilla ja lauhkeilla seuduilla Texasin eteläosasta Pohjois-Argentiinaan. Myös Brasilia, Venezuela, Paraguay, Nicaragua, Peru ja Ecuador kuuluvat sen levinneisyysalueeseen.
Elinympäristö
Jaguarundin tyypillistä elinympäristöä ovat Etelä- ja Keski-Amerikan trooppiset metsät.
Ravinto
Jaguarundit etsivät ravintonsa yksikseen tai joskus pareittain. Useimmista muista kissaeläimistä poiketen laji on aktiivinen yleensä päivisin. Saalistaessaan jaguarundi väijyy tavallisesti maassa pesiviä lintuja, samoin kuin jyrsijöitä ja muita pikkunisäkkäitä.
Andrée Chedid
Andrée Chedid, kirjailijanimi  A. Lake, oik, (20. maaliskuuta 1920 Kairo, Egypti – 6. helmikuuta 2011 Pariisi,  Ranska) oli Egyptissä syntynyt sittemmin ranskalaistunut kirjailija, jonka tausta on syyrialais-libanonilainen.
Chedid asui Ranskassa vuodesta 1946. Hän kirjoitti ranskaksi ja englanniksi. Hän julkaisi runokokoelmia, proosaa ja esseekokoelman Liban. Hänen runonsa ovat aistillisia ja hallitun lyyrisiä. Muinaiseen Egyptiin sijoittuva suomennettu romaani Nefritite käsittelee yleisinhimillisiä teemoja. Lisäksi hän julkaisi.
thumb|vasen|Bibliothèque Andrée-Chedid Pariisissa. Chedille myönnettiin Paul Morandin palkinto 1994.
Eckes-Granini Finland
Eckes-Granini Finland Oy Ab (vuoteen 2009 Oy Marli Ab) on suomalainen elintarvikeyritys, jonka omistaa saksalainen Eckes-Granini Group GmbH. Yhtiön liikevaihto on noin 58 miljoonaa euroa, ja yhtiöllä on noin 120 työntekijää, kesäaikana lähes 200. Yhtiön pääkonttori ja tehdas sijaitsevat Turussa. Yhtiö valmistaa ja myy yli 150 tuotetta. Tunnetuimpia tuotemerkkejä ovat Marli, Trip, Tropic ja Mehukatti.
Historia
Marlin historia alkaa Anders Nordforsin vuonna 1867 Turkuun perustamasta viini- ja likööritehtaasta. Viinien ja liköörien valmistus keskeytyi vuonna 1919 voimaan tulleen kieltolain ajaksi, jolloin tehdas alkoi valmistaa mehuja ja muita alkoholittomia juomia. Vuonna 1954 Huhtamäki-Yhtymä Oy osti Nordforsin tehtaan ja yhdisti sen aiemmin hankkimaansa Marjaviini- ja Likööritehdas Marliin (entiseltä nimeltään O/Y Marvi A/B).
Vuonna 1992 Huhtamäki myi Marlin Oy Rettig Ab:lle ja sai vastikkeena Rettigiltä sen omistamat Merijalin ja Sereksen makeistehtaat. Nämä tehtaat Rettig oli ostanut 1970-luvulla.
Vuonna 1999 lappeenrantalainen Chymos Juomat Oy yhdistettiin Marliin. Seuraavana vuonna Marli jaettiin kahdeksi yhtiöksi: mehuja valmistavaksi Oy Marli Ab:ksi ja alkoholiliiketoimintaa harjoittavaksi yhtiöksi.
Rettig myi Marlin Eckes-Graninille vuonna 2001 ja alkoholiliiketoiminnan ruotsalaiselle V&S Vin & Sprit AB:lle lopullisesti vuonna 2002. Jälkimmäistä toimintaa jatkaa Suomessa Pernod Ricard Finland Oy.
Being
Albumi on satiiria luokkayhteiskunnasta ja Jukka Gustavsonin lyriikoiden sanotaan olevan Beingillä syvällisimmillään. Gustavson antaa ymmärtää, että poliittisten ideologioiden tarkoituksena on hyödyttää vain pientä osaa ihmisistä hyväksikäyttäen samalla enemmistöä. Gustavsonin mukaan tärkeintä ei ole ideologia vaan itse olento, ihminen. Osansa kritiikistä saavat niin oikeisto kuin vasemmistokin. Gustavsonilla oli riitaa "InspiRed Machine" -kappaleen tekstistä Love Recordsin Atte Blomin kanssa, koska viimeksi mainittu koki sen liian jyrkästi kommunismin vastaiseksi.
Viestinnällä vallankumoukseen
Viestinnällä vallankumoukseen: ”Demokraattisen toimittajakoulutuksen” aika 1960-luvulta 1980-luvulle on Esko Salmisen vuonna 2004 ilmestynyt kirja.
Pirkko Siklander
Signe Pirkko Auroora Siklander (ent. Hyvönen, synt. Pirkko Rapakko) on varhaiskasvatuksen tenure track -professori (Associate Professor) Oulun yliopiston kasvatustieteiden tiedekunnassa, Opettajat, Opettaminen ja Kasvatusyhteisöt -tutkimusryhmässä. Hän väitteli kasvatustieteen tohtoriksi Lapin yliopistossa vuonna 2008 Affordances of Playful Learning Environments for tutoring, playing and learning ja on tutkinut yhteisöllisyyttä, asiantuntijuutta ja leikillisyyttä erilaisissa oppimis- ja toimintaympäristöissä. Hänellä on teknologiatuetun opettamisen ja oppimisen dosentuuri Lapin yliopistoon. Signe Siklander
Opinnot
Rovaniemeltä kotoisin olevan Siklanderin opiskelu- ja työurassa yhdistyvät ravitsemis- ja talousala sekä oppiminen ja opettaminen. Hän valmistui ravitsemis- ja talousalan opettajaksi vuonna 1986 Jyväskylän ammatillisesta opettajaopistosta (nyk. AMK) ja myöhemmin vielä restonomiksi erityisesti talousalan opettajille suunnatusta koulutuksesta Rovaniemen ammattikorkeakoulussa 2002. Tutkielman aihe Ruoka modernin ajan elämäntapana liittyi ruuan sosiologiaan ja erityisesti ruokakulttuurin ilmenemiseen ekspattiperheissä eli ulkomailla asuvien suomalaisperheiden talouksissa.
Siklander valmistui kasvatustieteiden maisteriksi vuonna 2002 Lapin yliopiston Mediapedagogiikkakeskuksesta. Hän tarkasteli pro gradu -tutkielmassaan eläkkeellä olevien opettajien tietokoneen käyttöä ja käytön oppimista. Tukielman otsikko on Tietoverkot ikääntyneen oppijan voimaantumisessa (Networks in the empowerment process of elderly people)
Siklander väitteli kasvatustieteen tohtoriksi vuonna 2008. Hänen englanninkielisen artikkeliväitöskirjansa otsikko on: Affordances of playful learning environment for tutoring, playing and learning.
Siklander on saanut dosentuurin Lapin yliopistosta vuonna 2014. Hänen dosentuurinsa ala on teknologiatuettu oppiminen ja opettaminen (technology-enhanced learning and teaching, TELT).
Työ
Siklanderin yliopistotyöura sijoittuu sekä Lapin että Oulun yliopistoon. Parhaillaan (1.8.2021 alkaen) hän toimii varhaiskasvatuksen apulaisprofessorina Oulun yliopistossa kasvatustieteiden tiedekunnassa, Opettajat, opettaminen ja kasvatusyhteisöt -tutkimusryhmässä, jossa hänen yhtenä kehittämiskohteenaan on tutkimusperustainen koulutus opettajankoulutuksessa.
Aiemmin Siklander on työskennellyt muun muassa suunnittelijana, projektipäällikkönä, tutkijana ja opettajana Lapin yliopiston Mediapedagogiikkakeskuksessa sekä opettajana ja lehtorina, perusopetuksessa (kotitalous), hotelli- ja ravintola-alan oppilaitoksessa, sosiaali- ja terveysalan oppilaitoksessa ja ammattioppilaitoksissa.
Soita minulle, Helena!
Soita minulle, Helena! on Aino Räsäsen esikoisteos vuodelta 1945. Naisten viihdekirjallisuuteen kuuluva teos on Suomen suosituimpia kirjoja. Sitä on painettu 128 800 kappaletta vuoteen 1996 mennessä. Romaanin ottivat omakseen varsinkin maaseudun naiset.
Soita minulle, Helena! on 22-vuotiaan kansakoulunopettaja Helena Parolan tarinan kertova rakkausromaani. Rakkaus, nimenomaan avioliitossa, on kirjassa naiseuden täyttymys, jota seuraa äitiys. Teos on myös kehityskertomus. Rakkaus antaa puitteet kehittymiselle. Koko romaanin ajan sankarina kuvataan paikallisen kartanon poikamiesisäntää Jari Junkkeria. Hän edustaa miehen ihannetta aina agronomi-titteliä myöten.
Kirjasta on tehty myös elokuva Soita minulle, Helena! vuonna 1948.
Magdalena Fręch
Magdalena Fręch (s. 15. joulukuuta 1997) on puolalainen tennispelaaja. Hän on sijoittunut parhaimmillaan kaksinpelissä WTA-listan sijalle 136 toukokuussa 2018.
Fręch pelasi ensimmäisen kerran Grand Slam -turnauksen pääsarjassa Australian avoimissa 2018 selvitettyään ensin karsinnat.
Jessika Ponchet
Jessika Ponchet (s. 26. syyskuuta 1996) on ranskalainen tennispelaaja. Hän on sijoittunut parhaimmillaan kaksinpelissä WTA-listan sijalle 211 elokuussa 2018.
Ponchet pelasi ensimmäisen kerran Grand Slam -turnauksen pääsarjassa Australian avoimissa 2018 päästyään sinne villillä kortilla. Hän hävisi turnauksen ensimmäisellä kierroksella Garbiñe Muguruzalle.
Tuorla
Tuorla voi tarkoittaa seuraavia asioita:
Tapionniemi
Tapionniemi on kylä Kemijärvellä. Se sijaitsee noin 25 kilometrin päästä kaupungin keskustasta. Tapionniemessä asuu noin 200 ihmistä.
Lähteet
66.90417°N, 27.44583°W
Lepidosauromorpha
Lepidosauromorpha on diapsidien kladi, joka käsittää kaikki diapsidit, jotka ovat läheisempää sukua suomumatelijoille kuin arkosaureille (joka käsittää nykyiset krokotiilieläimet ja linnut). Sen ainoa elossa oleva alaryhmä on Lepidosauria, johon luetaan nykyiset liskot, käärmeet, matoliskot ja tuatara.
Työmarkkina-asema
Työmarkkina-asema on työmarkkina-, sosiaalipoliittinen ja sosiologinen käsite, joka kuvaa työntekijän haluttavuutta ja vahvuutta työmarkkinoilla suhteessa toisiin työntekijöihin. Hyvä työmarkkina-asema poikkeaa prekariaatin työmarkkina-asemasta.
Hyvään työmarkkina-asemaan voidaan liittää tunnusmerkkejä:
Länsimaisen työmarkkina-aseman tunnuspiirteitä
Työmarkkina-asema on alati muuttuva käsite ja sosiologisen tutkimuksen kohde. Työmarkkina-asemaa tutkitaan erilaisilla muuttujilla kuten iällä, sukupuolella, koulutuksella, perhesuhteilla, yhteiskuntaluokittelulla jne. Länsimaisessa ja suomalaisessa työmarkkinapolitiikassa hyvästä työmarkkina-asemasta on havaittu, että se:
Laura Rantanen
Laura Rantanen (s. 26. huhtikuuta 1992) on suomalainen salibandyn pelaaja, pelipaikaltaan hyökkääjä. Hän on pelannut Suomen naisten maajoukkueessa 31 ottelua. Niissä hän on tehnyt yhdeksän maalia ja saanut kuusi syöttöpistettä. Hän saavutti MM-hopeaa vuonna 2021.
Rantanen on edustanut Naisten Salibandyliigassa Turun Palloseuraa kaudesta 2008–2009 alkaen. Kauden 2021–2022 loppuun mennessä hän on pelannut liigan runkosarjassa 225 ottelua, joissa hänelle on kertynyt 185 maalia ja 153 syöttöpistettä. Pudotuspelejä hänellä on 43 ja niissä 31 maalia sekä 25 syöttöä. Hän voitti Suomen-mestaruuden vuonna 2022.
Laura Rantasen sisko Noora Rantanen on myös salibandypelaaja. Heidän veljensä Mikko Rantanen pelaa jääkiekkoa NHL:ssä.
Proteiinin rakenne
pienoiskuva|Proteiinien rakennehierarkia. Primäärinen (ylin), sekundäärinen, tertiäärinen ja kvaternäärinen (alin) rakenne. Alin rakenne on proteiini nimeltä [[proliferoivan solun tuma-antigeeni.]] Proteiinien rakenne on kolmiulotteinen. Aminohapot, joista proteiinit vähintään koostuvat, ovat niissä yhdistyneet peptidisidoksin pitkiksi polymeeriketjuiksi eli polypeptideiksi. Ketjut järjestäytyvät kullekin proteiinille ominaiseen kolmiulotteiseen muotoon. Järjestymistä sanotaan laskostumiseksi ja lopullista muotoa proteiinin natiiviksi rakenteeksi. Laskostuminen eliöissä tapahtuu itsenäisesti, mutta sitä voivat joskus avustaa eri chaperoniini-proteiinit, joiden päätehtävä on estää proteiineiksi vielä kehittymättömien peptidiketjujen sakkautumista yhteen eli aggregraatiota. Natiivin rakenteen hajoamisessa proteiini menettää toimintonsa. Tätä sanotaan denaturaatioksi, joka tapahtuu vaikkapa korkeissa lämpötiloissa tai hyvin happamissa tai emäksissä oloissa.
Kaikkia proteiinirakenteita voidaan käsitellä 4:llä käsitteellisellä tasolla. Alin taso eli primäärirakenne on pepidiketjun aminohappojen järjestys ja muiden kovalenttisidosten sijainti peptidiketjussa. Sekundäärirakenne on peptidiketjun lyhyiden pätkien järjestyminen kolmiulotteisiin muotoihin, kuten α-kierteiksi ja β-levyiksi. Tertiäärirakenne koko proteiinin kolmiulotteinen rakenne, joka koostuu polypeptidiketjusta ja muista siihen kovalenttisesti liittyneistä molekyyleistä – se on pienien proteiinien ylin rakennetaso. Jotkin yksittäisistä peptidiketjuista koostuvat proteiinit voivat liittyä toisiinsa tuottaen useiden peptidiketjujen proteiiniryhmiä – kahdesta tai useasta peptidiketjusta koostuvalla proteiinilla on kvaternäärirakenne.
Kolmiulotteisen muotonsa perusteella proteiineja voidaan luokitella lisäksi karkeasti globulaarisiin eli pallomaisiin ja kuitumaisiin proteiineihin, joista esimerkkejä ovat vastaavasti hemoglobiinit ja kollageenit. Tarkempia rakenneluokittelussa käytettyjä käsitteitä ovat useista sekundäärirakenteista koostuvat motiivit ja domeenit.
Tietyt proteiinit muovautuvat eri tavoin translaation jälkeen eli post-translationaalisesti. Translaatiossa syntyneet peptidiketjut alkavat aitotumaisilla metioniinilla (syy tähän on geneettinen koodi) ja monilla bakteereilla N-formyylimetioniinilla, jotka usein poistuvat translaation jälkeen. Aminohappojen välille voi myös muodostua vaikkapa disulfidisidoksia; aminohapot voivat fosforyloitua (esim. kaseiinit), karboksyloitua (esim. protrombiini) tai muuntua muulla tavoin; niihin voi liittyä prosteettisia ryhmiä, kuten biotiini (esim. asetyyli-CoA-karboksylaasi) tai hemi (esim. hemoglobiinit); niihin voi liittyä isoprenyyleitä, hiilihydraatteja tai muita molekyylejä. Näiden perusteella proteiinirakenteita voidaan luokitella esimerkiksi sokereita sitoviin glykoproteiineihin; lipidejä sitoviin lipoproteiineihin ja nukleiinihappoja sitoviin nukleoproteiineihin.
Röntgenkristallografia on tyypillinen proteiinirakenteen selvittämiseen käytetty menetelmä. Muita vähemmän käytettyjä menetelmiä ovat muun muassa NMR-spektroskopia ja kryoelektronimikroskopia.
Peptidit ovat lyhyitä proteiineja.
Primäärirakenne
Proteiinit koostuvat vähintään aminohapoista. Aminohapot ovat toisissaan perättäin kiinni peptidisidoksin tuottaen ketjun eli peptidiketjun. Proteiineissa on usein enintään 20 erilaista aminohappoa, mutta joissain proteiineissa on harvinaisempiakin aminohappoja.
Esitystapaa aminohappojen järjestyksestä ketjussa sanotaan aminohapposekvenssiksi. Järjestystä ja muita ketjussa mahdollisesti olevia aminohappojen välisiä sidoksia sanotaan primäärirakenteeksi. Näitä muita proteiineissa yleisiä sidoksia ovat kysteiinien disulfidisidokset. Primäärirakenne kuvaa siis proteiinin kovalenttisidoksia, muttei proteiinin kolmiulotteista rakennetta. vasen|pienoiskuva|[[Insuliinin primäärirakenne, joka koostuu kahdesta peptidiketjusta. Aminohapot on esitetty kolmikirjaimisin lyhentein ja disulfidisidokset on viivoin (Cys–Cys).]] Ketjun aminohappoja sanotaan aminohappotähteiksi (eng. residue), sillä ne eivät ole peptidisidoksen muodostumisen jälkeen enää kokonaisia aminohappoja. Useimmissa eliöiden kudoksissa vallitsee pH-arvo, joka on noin 7. Poolisen sivuketjun omaavat aminohapot ovat näissä oloissa ionisoituneet, jonka takia tähteistä puhutaan joskus niiden ionimuotojen nimillä. Esimerkiksi glutamiinihappotähteen sijaan saatetaan puhua glutamaattitähteestä.
Peptidiketjun toisessa päässä on vapaana aminoryhmä (NH3). Tätä sanotaan N-terminaaliksi. Toisessa päässä on vapaana karboksyylihapporyhmä (COOH) eli C-terminaali. Yleisen käytännön mukaan kirjoitetussa muodossa sekvenssit ja primäärirakenteet esitetään vasemmalta N-terminaalista lukien oikealle C-terminaaliin. Sekvenssin aminohapot esitetään usein aminohapoista käytetyin kirjainsymbolein. Esimerkiksi Met-Val-Phe eli MVF on peptidi (lyhyt "proteiini"), jossa metioniinitähde (Met, M) omaa vapaan aminoryhmän, valiinitähde (Val, V) on keskellä ja fenyylialaniinitähde (Phe, F) omaa vapaan karboksyylihapporyhmän.
Sekundäärirakenne
Peptidiketjuissa aminohappotähteillä, paitsi glysiinillä, on sivuketju. Jätettäessä sivuketjujen kolmiulotteiset järjestäytymiset eli konformaatiot huomiotta, voidaan puhua peptidirungon konformaatiosta.
Rungon sidokset voivat kiertyä, jolloin runko tuottaa verrattain vakaita kolmiulotteisia rakenteita, joita löytyy periaatteessa kaikista proteiineista. Näitä sanotaan sekundäärirakenteiksi. Esimerkkejä proteiineissa erittäin yleisistä sekundäärirakenteista ovat α-kierteet ja β-levyt. Näitä kierteitä ja levyjä esitetään yleensä vastaavasti kolmiulotteisin kiertein ja nuolin proteiinien kolmiulotteisissa rakennekaavoissa. Kokonaisen proteiinin peptidiketjusta eristettynä jonkin sekundäärirakenteen muodostava peptidipätkä ei silti usein pysty tuottamaan vakaata rakennetta, vaan kiertyilee liuoksissa likimain satunnaisesti. pienoiskuva|110px|β-hiuspinni. Nuolet ovat β-levyjä ja harmaa osa käännös. Sekundäärirakenteiden lisäksi proteiineissa on niitä toisiinsa yhdistäviä kierroksia tai silmukoita (eng. turns, loops). Nämä ovat usein lyhyitä – niissä on vain muutama aminohappo, eikä niillä ole välttämättä tiettyä kolmiulotteista muotoa. Kuitenkin esimerkiksi β-levyistä koostuvissa hiusneularakenteissa on tunnistettavissa kierroksia, jotka toistuvat eri proteiineissa.
Kiertokulmat
Rungon aminohapon sivuketjua sitovaa hiiltä sanotaan alfahiileksi Cα. Peptidisidoksen karbonyylihiilen lyhenne on C ja typen N. Sidokset voivat kiertyä ja kierto-, dihedraali- eli torsiokulmille on symbolit: C–N väliset peptidisidokset omaavat kaksoissidosluonnetta resonanssin takia. Siten ne eivät kierry helposti, sillä tämä edellyttää kaksoissidoksen rikkoutumista. Siksi ne ilmentävät cis-trans-isomeriaa. Kukin ω kiertokulma voi siis olla noin 0° (cis) tai 180° (trans). cis-sidokset ovat proteiineissa harvinaisia, sillä niissä sivuketjut ovat lähellä toisiaan vieden toisiltaan tilaa. Ne tuottavat toisilleen steerisen esteen ollen siis energiallisesti epäedullisia. Poikkeuksena kuitenkin eritoten 2 perättäistä proliinia voivat sivuketjun rakenteensa takia tuottaa verrattain edullisia cis-sidoksia. pienoiskuva|170px|Oikean käden sääntö. Nuolenkärki on φ-kulmassa N ja nuolen alkuosa Cα. φ-kulma on positiivinen jos se kiertyy sormien osoittamaan suuntaan. ψ-kulmassa kärki on Cα ja alkuosa C. Kulmat φ ja ψ voivat olla välillä -180–180°. Aste on 0°, jos rungon atomit ovat kohdakkain. Kulma on positiivinen, jos se kiertyy oikean käden säännön mukaiseen suuntaan, ja negatiivinen jos päinvastaiseen suuntaan (kuva). φ ja ψ kiertyminen on sivuketjujen takia kuitenkin rajoittunutta. Mahdolliset kulmat riippuvat sekundäärirakenteesta ja jonkin proteiinin kaikkia mahdollisia rungon kiertokulmia voidaan esittää Ramachandran-kuvaajassa, jollaisesta ilmenee hyvin myös mahdollisten kiertokulmien riippuvuus sekundäärirakenteesta.
Tertiäärinen rakenne
Tertiäärinen rakenne tarkoittaa yhdestä peptidiketjusta koostuvan proteiinin kolmiulotteista rakennetta kokonaisuudessaan. Se koostuu sekundäärirakenteista. Joissain proteiineissa on tosin vielä alemmassa kappaleessa käsitelty kvaternäärirakenne. Tertiäärirakenteessa voi olla myös translaation jälkeen liittyneitä molekyylejä. Proteiinien pinnassa on myös sen ympäristöstä tulleita vetysidoksin kiinni olevia vesimolekyylejä, ns. hydraatteeina, joiden sijainnit samanlaisten proteiinien välillä ovat likimain samat, jonka takia niiden ominaisuudet poikkeavat vapaana olevista vesistä. Pinnan vedet ovat usein tärkeitä proteiinien rakenteen ja toiminnan kannalta ollen siis erottamaton osa niiden ominaisuuksia, vaikkei niitä luetakaan tertiäärirakenteeseen.
Tertiäärirakenteen muodostumista sanotaan laskostumiseksi. Laskostuminen tapahtuu kohti vakainta eli pienimmän energian omaavaa rakennetta. Vesiliuoksissa rakenteen rasvaliukoisen sivuketjun omaavat aminohapot pyrkivät proteiinin sisälle ja vesiliukoisen sivuketjun omaavat ulkopinnalle kosketuksiin vesimolekyylien kanssa. Tämä ns. hydrofobinen vaikutus on pääasiallinen proteiinien laskostumista ohjaava vaikutus. Vähemmässä määrin tiettyyn muotoon laskostumista ajavia vaikutuksia ovat van der Waalsin voimat ja ioniset vuorovaikutukset muun muassa positiivisesti ja negatiivisesti varautuneiden ionisoituneiden aminohappotähteiden sivuketjujen välillä. Vahvat vetysidokset osallistuvat myös laskostumiseen. Niitä on proteiinissa paljon, mutta niiden vaikutus laskostumisessa ei usein ole erityisen merkittävää, sillä laskostumisessa vetysidokset vesimolekyylien ja proteiinin välillä rikkoutuvat ja korvautuvat proteiinin sisäisillä sidoksilla. Rikkoutuvat ja muodostuvat vetysidokset siis kumoavat toisiaan.
Kvaternäärinen rakenne
Jotkin proteiinit koostuvat useista erillisistä proteiineiksi muotoutuneista peptidiketjuista eli proteiiniyksiköistä. Useiden yksiköiden kokonaisuutta sanotaan kvaternäärirakenteeksi. Yksiköt voivat olla toisissaan kiinni ei-kovalenttisesti tai kovalenttisesti esimerkiksi disulfidisidoksin. Vain yhden proteiiniyksikön omaavilla proteiineilla ei ole kvaternäärirakennetta. Esimerkiksi hemoglobiini A koostuu 4:stä erillisestä proteiinista, jotka tuottavat sille kvaternäärirakenteen. Myoglobiinissa taas on 1 yksikkö, eli sillä ei ole kvaternäärirakennetta. Kvaternäärirakenne voi olla keskeinen proteiinin toiminnan kannalta, eivätkä tällaisen proteiinin yksittäiset yksiköt toimi kunnolla erikseen.
Motiivit
Kaksi tai useampi sekundäärirakenne voi tuottaa yhdistelmän, jota sanotaan motiiviksi. Niitä on monia ja ne toistuvat eri proteiineissa kyllin usein, jolloin ne voidaan luokitella motiiveiksi. Motiivilla voi olla jokin biologinen toiminto, muttei aina. Motiivit voivat myös koostua erillisistä proteiineista.
Esimerkkejä motiiveista ovat (motiivien suomenkielisistä käännöksistä osa on vakiintumattomia nimiä)
Domeenit
Yksi tai useampi motiivi voivat tuottaa domeenin. Sitä voidaan pitää proteiinin osana, joka muodostaa selkeärajaisen rakenteen proteiinissa. Domeeni voi esimerkiksi liikkua kokonaisuutena muusta proteiinista riippumattomasti kolmiulotteista rakennettaan menettämättä tai olla itsessään vakaa irrotettaessa domeeni muusta proteiinista. Pienissä proteiineissa domeeneita on vain yksi. Domeeneilla voi joskus olla myös jokin tietty toiminto – ne voivat vaikkapa vuorovaikuttaa toisten proteiinien kanssa tai sitoa pieniä molekyylejä. Jonkin entsyymin domeeneista voi esimerkiksi olla aktiivinen kohta, mutta ne voivat olla myös kahden domeenin välissä. Domeeneissa on selkeä hydrofobinen ydin ja ne voivat kehittyä proteiinien evoluution myötä itsenäisesti ja eri domeenien yhdistelmät voivat tuottaa uusia proteiineja. Tyypillisesti domeenissa on 50–100 aminohappoa.
Esimerkkejä domeeneista ovat
Kasakkahetmanaatti
Kasakkahetmanaatti, viralliselta nimeltään alkujaan Zaporožjen sotajoukko , oli nykyisen Ukrainan alueella vuosina 1648–1764 sijainnut kasakoiden autonominen valtio, jonka johtajana oli hetmani. Hetmanaatti oli vuodesta 1654 liittosuhteessa Venäjään, johon se lopulta liitettiin kokonaan. Hetmanaatin pääkaupunkina oli Baturyn ja vuodesta 1709 Hluh’iv.